লোকসভা নির্বাচনের আগে জোটবাঁধতে শুরু করেছে বিরোধীরা। সেই জোট জোরদার করতে দিনকয়েক আগেই আহ্বান জানিয়েছিলেন তেলেঙ্গানার মুখ্যমন্ত্রী কে চন্দ্রশেখর রাও। কংগ্রেসের বদলে তৃতীয় ফ্রন্ট গঠনের পক্ষে সওয়াল করেন তিনি। তার সপ্তাহখানেকের মধ্যেই মমতার সঙ্গে তাঁর সাক্ষাতের পরিকল্পনার তাত্পর্য খুঁজছে রাজনৈতিক মহল। 
 নিজস্ব প্রতিবেদন: লোকসভা নির্বাচনের আগে তৃতীয় ফ্রন্ট নিয়ে জল্পনার মধ্যেই মমতা বন্দ্যোপাধ্যায়ের সঙ্গে বৈঠকের বসতে চলেছেন তেলেঙ্গানার মুখ্যমন্ত্রী কে চন্দ্রশেখর রাও। সোমবার দুই মুখ্যমন্ত্রীর বৈঠক হতে পারে বলে খবর মিলেছে নবান্ন সূত্রে।  লোকসভা নির্বাচনের আগে জোটবাঁধতে শুরু করেছে বিরোধীরা। সেই জোট জোরদার করতে দিনকয়েক আগেই আহ্বান জানিয়েছিলেন তেলেঙ্গানার মুখ্যমন্ত্রী কে চন্দ্রশেখর রাও। কংগ্রেসের বদলে তৃতীয় ফ্রন্ট গঠনের পক্ষে সওয়াল করেন তিনি। তার সপ্তাহখানেকের মধ্যেই মমতার সঙ্গে তাঁর সাক্ষাতের পরিকল্পনার তাত্পর্য খুঁজছে রাজনৈতিক মহল।  রাজনৈতিক বিশেষজ্ঞদের মতে, প্রতিবারই লোকসভা নির্বাচনের মুখে নানা জোটের জল্পনা বাড়তে থাকে। ২০১৯-কে সামনে রেখে তেমনই নানা পরিকল্পনা করছে বিরোধী দলগুলি। মমতা - কে চন্দ্রশেখর রাওয়ের বৈঠক সেই প্রক্রিয়ারই অংশ। তবে কংগ্রেস ও বিজেপিহীন তৃতীয় ফ্রন্টের বাস্তবতা নিয়ে প্রশ্ন তুলছেন অনেকেই।